wannaphong/clean_thaiwikipedia huggingface dataset:
# ทางด่วนในประเทศสิงคโปร์
ทางด่วนในประเทศสิงคโปร์ เป็นถนนพิเศษที่ช่วยให้ผู้ขับขี่รถยนต์สามารถเดินทางจากเขตเมืองไปยังเขตอื่น ๆ ได้อย่างรวดเร็ว ทั้งหมดเป็นทางคู่และมีทางแยกต่างระดับ ปกติแล้วจะมีช่องจราจรฝั่งละ 3 ถึง 4 ช่องจราจร บางแห่งมี 2 ช่องจราจร และ 5 ช่องจราจร บริเวณทางแยกต่างระดับของทางด่วนในบางแห่ง ทางด่วนในสิงคโปร์มีทั้งหมด 10 สาย รวมถึงทางด่วนท่าจอดเรือชายฝั่งสายใหม่ ซึ่งความเป็นไปได้ของการเพิ่มขึ้นของทางด่วนกำลังเป็นไปอย่างต่อเนื่อง

การก่อสร้างของทางด่วนสายแรก ทางด่วนแพนไอแลนด์ เริ่มขึ้นในปี พ.ศ. 2509 จนกระทั่งในปี พ.ศ. 2557 สิงคโปร์มีทางด่วนระยะทางรวม 163 กิโลเมตร

ระบบทางด่วนของประเทศสิงคโปร์มีการเชื่อมต่อกับทางด่วนในประเทศมาเลเซีย โดยเชื่อมทางทางด่วนอาเยร์ราจาห์กับจุดเชื่อมต่อแห่งที่ 2 ในประเทศมาเลเซีย และทางด่วนบูกิตติมะห์เชื่อมต่อกับทางหลวงสกุไดผ่านยะโฮร์-สิงคโปร์คอสเวย์

 รายชื่อทางด่วน 
thumb|right|250px|ทางด่วนอาเยร์ราจาห์
thumb|right|250px|ทางด่วนแพนไอแลนด์
thumb|right|250px|ทางด่วนบูกิตติมะห์เป็นส่วนหนึ่งของทางหลวงสายเอเชีย 

+ การจัดอันดับระยะทางจากยาวที่สุดไปหาสั้นที่สุด อันดับ ชื่อทางด่วน ตัวย่อ เปิดให้บริการ ระยะทาง ปลายทาง หมายเหตุ1Pan Island ExpresswayPIE196642.8 กิโลเมตรท่าอากาศยานจางีสิงคโปร์, ECP  Tuas, AYE ทางด่วนที่ยาวที่สุดและเก่าแก่ที่สุดในสิงคโปร์2Ayer Rajah ExpresswayAYE198826.5 กิโลเมตรKeppel  Tuas Checkpoint, Tuas Second Link ตัดการเชื่อมต่อจาก ECP เมื่อวันที่ 29 ธันวาคม พ.ศ. 25563North South ExpresswayNSE202021.5 กิโลเมตรAdmiralty Road West  ECP, Republic Avenue และ Nicoll Highwayอยู่ในการก่อสร้าง แล้วเสร็จในปี พ.ศ. 25634East Coast ParkwayECP197420 กิโลเมตรท่าอากาศยานจางีสิงคโปร์, PIE  Marina Boulevard ตัดการเชื่อมต่อกับ AYE เมื่อวันที่ 29 ธันวาคม พ.ศ. 2556 ทำให้มีระยะทางสั้นลง5Central ExpresswayCTE198915.8 กิโลเมตรSLE  AYE ทางด่วนสายนี้มีอุโมงค์ 2 แห่ง ได้แก่ อุโมงค์กัมปงจาวา และอุโมงค์ชินสวี รวมเส้นทางกับ SLE6Tampines ExpresswayTPE198914 กิโลเมตรSLE, CTE  PIE  Upper Changi Road East7Kallang-Paya Lebar ExpresswayKPE200812 กิโลเมตรMCE, ECP  TPE ทางด่วนสายนี้มีอุโมงค์ที่ยาวที่สุดในสิงคโปร์8Seletar ExpresswaySLE199010.8 กิโลเมตรBKE, Turf Club Ave  CTE รวมเส้นทางกับ CTE9Bukit Timah ExpresswayBKE198610 กิโลเมตรPIE  Woodlands Checkpoint, Johor–Singapore Causeway10Kranji ExpresswayKJE19948 กิโลเมตรBKE  PIE11Marina Coastal ExpresswayMCE20135 กิโลเมตรAYE  Tanjong Rhu, KPE ทางด่วนใต้ทะเลสายแรกของสิงคโปร์
# จั่นน้ำ
จั่นน้ำ  เป็นพืชในวงศ์ Boraginaceae แตกกิ่งในระดับต่ำเป็นพุ่มแน่น ใบหนา ผิวใบสาก ขอบใบจักละเอียดและเป็นคลื่น ดอกช่อออกที่ปลายยอด มีดอกย่อยสีม่วงอ่อนขนาดเล็กจำนวนมาก ผลกลม ดอกบานช่วงกรกฎาคม – สิงหาคม พบตามเขาหินปูนในภาคกลางและภาคตะวันตก พบครั้งแรกที่จังหวัดกาญจนบุรี โดยพระยาวินิจวนันดร ชื่อสปีชีส์ตั้งเป็นเกียรติแก่ผู้ค้นพบ
# ผักนกยูง
ผักนกยูง  เป็นพืชในวงศ์ Selaginellaceae ลำต้นเป็นเถาเลื้อยไปตามดินหรือเกาะหิน มีรากแขวนลอย ใบสีน้ำเงินปนเขียว มีใบย่อยละเอียดเป็นจำนวนมาก พบทุกภาคในประเทศไทย พบครั้งแรกที่เกาะช้าง จังหวัดตราด ชื่อสปีชีส์ตั้งเป็นเกียรติแก่ประเทศไทย ใช้เป็นไม้ประดับและไม้คลุมดินในที่ร่ม
# เฟินก้านดำทุ่งสง
เฟินก้านดำทุ่งสง  เป็นเฟินก้านดำที่พบครั้งแรกในประเทศไทยที่เขาหินปูน อำเภอทุ่งสง จังหวัดนครศรีธรรมราช  ชื่อสปีชีส์ตั้งเป็นเกียรติแก่ประเทศไทยมูลนิธิโครงการสารานุกรมไทยสำหรับเยาวชนฯ
# เฟินก้านดำผูกโบ
เฟินก้านดำผูกโบ  เป็นเฟินก้านดำที่พบครั้งแรกในประเทศไทยที่จังหวัดตาก โดยเอริล สมิท (Eryl Smith) ชื่อชนิดตั้งเป็นเกียรติแก่ผู้ค้นพบ
# อบเชย เวียงพิงค์
อบเชย เวียงพิงค์ (เกิด 8 กรกฎาคม พ.ศ. 2508) เป็นนักร้องชาวไทย แนวเพลงพื้นบ้านล้านนา เคยมีผลงานเพลงกับค่ายชัวร์ออดิโอ (หรือ ชัวร์ เอ็นเตอร์เทนเมนท์ ในปัจจุบัน) ในอัลบั้มชุด แอ่วเมืองเหนือ ซึ่งร้องคู่กับวีระศักดิ์ จันทิมา เพลงของอบเชย และวีระศักดิ์ มักเปิดในช่วงเทศกาลสงกรานต์ของทางภาคเหนือ เช่นเพลง "ดำหัวปี๋ใหม่ (ปี๋ใหม่เมือง)" "จุ๊หมาน้อยขึ้นดอย" "สาวจี๋"  ฯลฯ

 ประวัติ 
อบเชย เวียงพิงค์ มีชื่อจริงว่า "อบเชย ศรีสุข" เกิดเมื่อวันที่ 8 กรกฎาคม พ.ศ. 2508 เป็นคนอำเภอสันป่าตอง จังหวัดเชียงใหม่ ได้เข้าเรียนในชั้นมัธยมศึกษาปีที่ 1–6 (พ.ศ. 2521–2526) ที่โรงเรียนสันป่าตองวิทยาคม ในช่วงที่เรียนอยู่มัธยม อบเชยมีความสนใจร้องเพลงเพื่อผ่อนคลาย และอบเชยได้รับคัดเลือกให้มาเป็นนักร้องของวงดนตรีโรงเรียน เมื่ออายุประมาณ 15 ปี (พ.ศ. 2523) 

หลังจากจบการศึกษาชั้นมัธยมศึกษาปีที่ 6 ด้วยความที่ว่าครอบครัวของอบเชยเป็นครอบครัวที่ยากจน จึงไม่มีโอกาสได้เรียนต่อในระดับมหาวิทยาลัย ต้องหางานทำ จนได้มารู้จักกับ วีระศักดิ์ จันทิมา (ซึ่งก็ได้ร้องเพลงคู่กับอบเชยในเพลง "แอ่วเมืองเหนือ","ดำหัวปี๋ใหม่" และอีกหลายๆเพลง) วีระศักดิ์ได้รู้จักกับนายห้างบุญทรง ที่บริษัททิพย์เนตร ซึ่งเป็นบริษัทขายเทป จากนั้นนายห้างบุญทรงก็ได้ติดต่อให้อบเชยและวีระศักดิ์ ไปอัดเทปกับบริษัทชัวร์ออดิโอ ตอนนั้นอบเชยอายุประมาณ 21–22 ปี (พ.ศ. 2529–2530) และได้ออกผลงานเพลงในชื่ออัลบั้ม "แอ่วเมืองเหนือ" ซึ่งออกมาทั้งหมด 4 ชุด ชื่อ "อบเชย เวียงพิงค์" เป็นชื่อที่ทางบริษัทชัวร์ฯ ได้ตั้งให้อบเชยเพื่อใช้ในวงการเพลง

อบเชย เวียงพิงค์ ได้ออกจากวงการเพลงไปแล้วเกือบ 20 ปี และปัจจุบัน อาศัยอยู่กับครอบครัวที่จังหวัดนครปฐม

 ผลงานเพลง 
อัลบั้ม "แอ่วเมืองเหนือ"  ชุดที่ 1,2,3,4 สังกัดชัวร์ออดิโอ (ชัวร์ เอ็นเตอร์เทนเมนท์)

 เพลงที่เป็นที่รู้จัก 
เพลงที่อบเชยร้องเดี่ยว
 สาวจี๋
 จุ๊หมาน้อยขึ้นดอย
 อ้ายบ่ลืมแต๊กา
 จ้างมันเต๊อะ
 ดำหัวปี๋ใหม่ หรือ ปี๋ใหม่เมือง

เพลงที่อบเชยร้องคู่กับ อ.วีระศักดิ์
 แอ่วเมืองเหนือ
 แอ่วปี๋ใหม่เมือง
 หมู่เฮา หรือ หมู่เฮาจาวเหนือ
# เอเวอรีเดย์อิสอะฮอลิเดย์
"เอเวอรีเดย์อิสอะฮอลิเดย์"  เป็นเพลงของนักร้องชาวอเมริกัน เคที เพร์รี ผลิตโดยดุ๊ก ดูมอนต์ ออกจำหน่ายในวันที่ 23 พฤศจิกายน ค.ศ. 2015 เป็นส่วนหนึ่งของโครงการรณรงค์ในวันหยุดของเอชแอนด์เอ็ม เพลงเป็นแนวคริสต์มาสแดนซ์ ได้รับแรงบันดาลใจจากแนวกอสเปล เล่าเรื่องเกี่ยวกับความรักที่เป็นของขวัญในช่วงคริสต์มาสที่ดีที่สุด "เอเวอรีเดย์อิสอะฮอลิเดย์" ออกมาพร้อมกับภาพยนตร์โฆษณาวันเดียวกัน
 แหล่งข้อมูลอื่น
# โคตรคนทีมมหากาฬ
โคตรคนทีมมหากาฬ  เป็นภาพยนตร์โลดโผน กำกับ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน สตีฟ ออสติน เทอร์รี ครูวส์และมิกกีย์ รูร์ก เป็นเรื่องราวเกี่ยวกับทีมเอ็กซ์เพ็นเดเบิลส์ ซึ่งเป็นกลุ่มทหารรับจ้างฝีมือดีที่รับภารกิจโค่นจอมเผด็จการ โคตรคนทีมมหากาฬ เป็นภาพยนตร์ลำดับที่ 1 ในชุด ดิ เอ็กซ์เพ็นเดเบิลส์ ออกฉายในไทยเมื่อวันที่ 26 สิงหาคม 2010

 เรื่องย่อ 
ทีมเอ็กซ์เพ็นเดเบิลส์รับงานช่วยเหลือตัวประกันจากกลุ่มโจรสลัดโซมาเลีย ขณะที่ยิงต่อสู้กัน กันเนอร์ เจนเซ่น ลูกทีมคนหนึ่งของทีมพยายามจะแขวนคอโจรสลัด แต่ถูกหยิน หยางห้ามไว้ การกระทำดังกล่าวทำให้บาร์นีย์ รอส หัวหน้าทีมต้องไล่เจนเซ่นออก ในขณะที่ลี คริสต์มาส ลูกทีมอีกคนพบว่าเลซี แฟนสาวบอกเลิกตนเพื่อไปคบกับผู้ชายคนใหม่

รอสและเทรนช์ เมาเซอร์ คู่แข่งคนหนึ่งของเขาเดินทางไปพบมิสเตอร์เชิร์ชเพื่อรับภารกิจล้มนายพลการ์ซา จอมเผด็จการแห่งประเทศวิเลนา รอสและคริสต์มาสบินไปที่วิเลนาเพื่อพบกับแซนดรา สายสืบของพวกเขา แต่กลับพบข้อมูลว่าอดีตเจ้าหน้าที่ CIA เจมส์ มันโรใช้นายพลการ์ซาบังหน้าเพื่อประโยชน์ของตนเองและแซนดราก็เป็นลูกสาวของนายพลการ์ซา รอสยกเลิกภารกิจนี้ แต่แซนดราปฏิเสธที่จะไปจากวิเลนา ต่อมาเจนเซ่นไปหามันโรเพื่อขอร่วมงานด้วย มันโรจับแซนดราไปทรมานเพื่อเค้นข้อมูล ทำให้นายพลการ์ซาโกรธมาก อีกด้านหนึ่งเลซีถูกแฟนใหม่ทำร้าย คริสต์มาสจึงบุกไปหาแฟนใหม่แล้วซ้อมเขาและเพื่อน ๆ ของเขาทุกคนปางตาย ต่อมารอสพบว่ามิสเตอร์เชิร์ชคือเจ้าหน้าที่ CIA ที่ตั้งใจจะจับมันโร ซึ่งร่วมกับนายพลการ์ซาในการค้ายาเสพติดแต่ไม่อยากลงมือเอง รอสไปหาทูล เพื่อนและช่างสักก่อนหยางจะขอร่วมทางเพื่อไปหาแซนดรา แต่รอสและหยางถูกคนของเจนเซ่นไล่ตามจนเจนเซ่นสู้กับหยาง รอสยิงเจนเซ่นก่อนที่เขาจะฆ่าหยาง หลังจากนั้นเจนเซ่นได้ขอโทษและให้แผนผังอาคารของนายพลการ์ซา รอสและหยางจึงบินไปที่วิเลนาเพื่อพบกับลูกทีมตนเอง

ทีมเอ็กซ์เพ็นเดเบิลส์ลอบเข้าไปในอาคารของนายพลการ์ซา และวางระเบิดไว้รอบ ๆ รอสถูกจับตัวได้แต่ภายหลังลูกทีมได้ตามมาช่วย นายพลการ์ซาเข้าไปเผชิญหน้ากับมันโร แต่ถูกมันโรยิงเสียชีวิต มันโรและเพน ลูกน้องคนสนิทจับตัวแซนดราและหนีไป ทีมเอ็กซ์เพ็นเดเบิลส์สู้กับทหารของนายพลการ์ซาก่อนจะระเบิดอาคารดังกล่าว โทล ลูกทีมคนหนึ่งเผาเพนทั้งเป็น ส่วนรอสทำลายเฮลิคอปเตอร์ของมันโร มันโรถูกรอสยิงก่อนจะถูกคริสต์มาสปามีดเข้าที่หน้าอกเสียชีวิต

หลังเสร็จภารกิจ ทีมเอ็กซ์เพ็นเดเบิลส์ได้ฉลองที่ร้านสักของทูล รอสมอบเงินที่ได้จากภารกิจให้แซนดรานำไปฟื้นฟูประเทศ พวกเขาฉลองชัยชนะและคริสต์มาสกับโทลได้แข่งปามีดด้วยกัน

 นักแสดง 
 ซิลเวสเตอร์ สตอลโลน รับบท บาร์นีย์ รอส
 เจสัน สเตธัม รับบท ลี คริสต์มาส
 เจ็ต ลี รับบท หยิน หยาง
 ดอล์ฟ ลันด์เกรน รับบท กันเนอร์ เจนเซ่น
 เอริก โรเบิตส์ รับบท เจมส์ มันโร
 แรนดี โคทัวร์ รับบท โทล โรด
 สตีฟ ออสติน รับบท แดน เพน
 เทอร์รี ครูวส์ รับบท เฮล ซีซาร์
 มิกกีย์ รูร์ก รับบท ทูล
 บรูซ วิลลิส รับบท มิสเตอร์เชิร์ช
 อาร์โนลด์ ชวาร์เซเน็กเกอร์ รับบท เทรนช์ เมาเซอร์
# สี่แหววพลังแม่มด
สี่แหววพลังแม่มด  เป็นภาพยนตร์ระทึกขวัญเหนือธรรมชาติอเมริกันกำกับโดยแอนดรูว์ เฟลมมิง และแสดงโดยโรบิน ทันนี ไฟรูซา บอลก์ เนฟ แคมป์เบล และราเชล ทรู เนื้อเรื่องเกี่ยวกับกลุ่มวัยรุ่น 4 คนที่ตามล่าแม่มดและใช้เวทมนตร์คาถา ภาพยนตร์ออกฉายวันที่ 3 พฤษภาคม ค.ศ. 1996 โดยโคลัมเบียพิกเจอส์
# โครลโชว์
โครลโชว์  เป็นรายการโทรทัศน์แนวสเกตช์คอเมดีสัญชาติอเมริกัน และนำแสดงโดยนักแสดงตลก นิก โครล จอห์น เลเวนสเตน และโจนาธาน ครีเซล เป็นผู้อำนวยการผลิต รายการออกอากาศครั้งแรกในวันที่ 16 มกราคม ค.ศ. 2013 และสิ้นสุดในวันที่ 24 มีนาคม ค.ศ. 2015 ทางโทรทัศน์เคเบิลช่องคอเมดีเซนทรัล
# พรานเพชร ต.บัวมาศ
พรานเพชร ต.บัวมาศ มีชื่อจริงว่า อำพล สุริโย เกิดเมื่อวันที่ 20 ธันวาคม พ.ศ. 2530 ที่ จังหวัดเชียงราย

เกียรติประวัติ
 แชมป์ WBC Asia รุ่นซูเปอร์เฟเธอร์เวท
 ชิง, 30 พฤษภาคม 2555 ชนะน็อคยกที่ 4 เอ็ดดี้ โคมาโร  ที่ หน้าที่ว่าการอำเภอแก่งคร้อ จังหวัดชัยภูมิ
 ป้องกันแชมป์ครั้งที่ 1, 30 พฤศจิกายน 2555 ชนะน็อคยกที่ 4 อันโชรี่ อันฮาร์ พิตูเล่ย์ (อินโดนีเซีย) ที่ วัดสมานรัตนาราม จังหวัดฉะเชิงเทรา
 ป้องกันแชมป์ครั้งที่ 2, 28 มิถุนายน 2556 ชนะน็อคยกที่ 3 อามอร์ ติโน่  ที่ ตลาดรัฐประชามาร์เก็ต สนามหลวง 2 กรุงเทพมหานคร
 ป้องกันแชมป์ครั้งที่ 3, 27 มีนาคม 2557 ชนะคะแนน เรย์ ลาสพินาส (ฟิลิปปินส์) ที่ ศาลพันท้ายนรสิงห์ จังหวัดสมุทรสาคร
 ป้องกันแชมป์ครั้งที่ 4, 20 กุมภาพันธ์ 2558 ชนะน็อคยกที่ 3 ยาโคบัส เฮลูก้า ที่ ศูนย์ค้าส่งอู้ฟู่ จังหวัดขอนแก่น
 แชมป์ WBA Asia รุ่นไลท์เวท
 ชิง, 24 พฤศจิกายน 2558 ชนะน็อคยกที่ 5 กันต์ ตินูล่าร์ (อินโดนีเซีย) ที่ ไทยไดมอนด์แลนด์แก่งกระจานรีสอร์ท แอนด์ คันทรีคลับ จังหวัดเพชรบุรี
 แชมป์ ABF รุ่นซูเปอร์ไลท์เวท
ชิง, 26 กรกฎาคม 2560 ชนะน็อคยกที่ 3 มูฮัมหมัด เอ็นซูบูก้า (ยูกันดา) ที่ โรงเรียนปราจิณราษฎรอำรุง อำเภอเมืองปราจีนบุรี จังหวัดปราจีนบุรี
ป้องกันแชมป์ครั้งที่ 1, 1 พฤศจิกายน 2560 ชนะน็อคยกที่ 2 วิคเตอร์ มูสอุล (อินโดนีเซีย) ที่ ตลาดสดจันทร์ประเสริฐ อำเภอวังสมบูรณ์ จังหวัดสระแก้ว
ป้องกันแชมป์ครั้งที่ 2, 29 ธันวาคม 2560 ชนะน็อคยกที่ 4 เมินซากุ ยอร์ (อินโดนีเซีย) ที่ สนามไดร์ฟกอล์ฟ สอยดาวรีสอร์ท อำเภอสอยดาว จังหวัดจันทบุรี
ป้องกันแชมป์ครั้งที่ 3, 27 ธันวาคม 2562 ชนะทีเคโอยกที่ 3 ไอแซค จูเนียร์ (อินโดนีเซีย) ที่ วัดสมานรัตนาราม จังหวัดฉะเชิงเทรา
 เคยชิงแชมป์ต่อไปนี้แต่ทำไม่สำเร็จ
 ชิงแชมป์ IBF Australasian รุ่นซูเปอร์เฟเธอร์เวท 3 มิถุนายน 2559 แพ้คะแนน บิลลี่ ดิบ  ที่ ประเทศออสเตรเลีย
ชิงแชมป์ WBA Oceania รุ่นไลท์เวท 15 ตุลาคม 2559 แพ้น็อคยกที่ 6 แบรนดอน โอกิลวี่ (ออสเตรเลีย) ที่ ประเทศออสเตรเลีย
ชิงแชมป์ OPBF รุ่นไลท์เวท 24 กุมภาพันธ์ 2561 แพ้น็อคยกที่ 6 มาซาโยชิ นากาทานิ (ญี่ปุ่น) ที่ กรุงโอซาก้า ประเทศญี่ปุ่น

ชื่ออื่น
 พรานเพชร ศิษย์วัดสมาน
 พรานเพชร สิงห์วังชา
 พรานเพชร ต.บัวมาศ

แหล่งข้อมูลอื่น
 สถิติการชก
# บุช
บุช (Leksikon občin kraljestev in dežel zastopanih v državnem zboru, vol. 6: Kranjsko. 1906. Vienna: C. Kr. Dvorna in Državna Tiskarna, pp. 30–31.) เป็นชุมชนเล็ก ๆ ในเทศบาลคามนิก ภูมิภาคอัปเปอร์คาร์นีโอลา ประเทศสโลวีเนีย มีประชากรอาศัยอยู่ 184 คน
# อียิปต์แอร์ เที่ยวบินที่ 667
อียิปต์แอร์ เที่ยวบินที่ 667เป็นอุบัติเหตุที่เกิดขึ้นกับสายการบินอียิปต์แอร์ เมื่อวันที่ 29 กรกฎาคม พ.ศ. 2554 เดินทางจาก ไคโร ไปยัง เจดดะห์ ด้วยเครื่องบินรุ่นโบอิง777-266ER

อุบัติเหตุ
ขณะที่เครื่องบินจอดอยู่ที่ท่าอากาศยานนานาชาติไคโร ประเทศอียิปต์ ที่ประตูF7 อาคารหลังที่ 3 ระหว่างรอผู้โดยสารขึ้นเครื่อง เจ้าหน้าที่ภาคพื้นดินได้ยินเสียงระเบิดดังขึ้น หลังจากนั้นเครื่องบินก็มีควันประทุขึ้นบริเวณใต้ท้องเครื่องนักบินได้บอกให้พนักงานต้อนรับอพยพคนลงจากเครื่องบินและประสานรถดับเพลิงของสนามบินมาและสามารถดับไฟได้ในเวลา 3 นาที 

การสืบสวน
สาเหตุคือ ความผิดไฟฟ้าลัดวงจรหรือส่งผลในการทำความร้อนไฟฟ้าของท่อที่มีความยืดหยุ่นในระบบออกซิเจน (ไฟฟ้าวงจรสั้น; ติดต่อระหว่างสายไฟอากาศยานและส่วนประกอบของระบบออกซิเจนอาจจะเป็นไปได้ถ้ายึดลวดหลายหายไปหรือร้าวหรือถ้ามีการติดตั้งสายไฟไม่ถูกต้อง)
# เซลลัปปัน รามนาทัน
เซลลัปปัน รามนาทัน (Yap, Sonny; Lim, Richard; Leong, Weng Kam (2009). Men in White – The Untold Story of Singapore's Ruling Political Party, p.145. Singapore Press Holdings Ltd., Singapore, ISBN 978-981-4266-24-6; ; 3 กรกฎาคม 2467 – 22 สิงหาคม 2559) หรือชื่อย่อว่า เอส. อาร์. นาทัน  เป็นนักการเมืองชาวสิงคโปร์ เป็นประธานาธิบดีคนที่หกแห่งสาธารณรัฐสิงคโปร์ เขาดำรงตำแหน่งครั้งแรกในวันที่ 1 กันยายน พ.ศ. 2542 และปี พ.ศ. 2548 เขาก็ได้รับเลือกตั้งเป็นประธานาธิบดีในการเลือกตั้งที่ไม่มีคู่แข่ง ในปี พ.ศ. 2552 เขาทำสถิติชนะเบนจามิน เชียส์ และเป็นประธานาธิบดีที่ดำรงตำแหน่งยาวนานที่สุดของสิงคโปร์ รวมระยะเวลา 12 ปี เขาหมดวาระลงในวันที่ 31 สิงหาคม พ.ศ. 2554 ตั้งแต่นั้นมาเขาได้อาศัยอยู่ในประเทศในฐานะอดีตประธานาธิบดี
# การขนส่งในประเทศบรูไน
การขนส่งในประเทศบรูไน ได้แก่ โครงข่ายถนนระยะทางรวม  ทางหลวงจากเมืองมัวราถึงกัวลาเบอไลต์ ระยะทาง  กำลังได้รับการขยายเป็นทางคู่

การเดินทางสู่ประเทศบรูไนสามารถเข้าถึงได้ทั้งการจราจรทางอากาศ ทางน้ำ และทางบก โดยมีท่าอากาศยานนานาชาติบรูไนเป็นประตูหลักในการเดินทางสู่ประเทศ และมีรอยัลบรูไนแอร์ไลน์ เป็นสายการบินแห่งชาติ ท่าอากาศยานอีกแห่งหนึ่งคือ ท่าอากาศยานอันดูกี ตั้งอยู่ในเมืองเซอเรีย มีท่าเรือข้ามฟากที่เมืองมัวราเชื่อมต่อไปยังเมืองลาบวน ประเทศมาเลเซีย มีเรือเร็วให้บริการนักท่องเที่ยวและขนส่งไปยังเขตเติมบูรง มีทางหลวงสายหลักที่มีเส้นทางพาดผ่านประเทศคือทางหลวงตูตง–มัวรา และมีท่าเรือน้ำเค็มหลักตั้งอยู่ที่เมืองมัวรา
# ทางคู่
ทางคู่ เป็นรูปแบบทางหลวงลักษณะหนึ่งที่มีการจราจรแบบสองทิศทาง แบ่งการจราจรทั้งสองฝั่งโดยเกาะกลางถนน ถนนที่มีฝั่งการจราจรมากกว่าสองฝั่งที่ได้รับการออกแบบเป็นทางหลวงที่มีการควบคุมการเข้าออกโดยทั่วไปจะเรียกทางพิเศษ ทางหลวงพิเศษ หรืออื่น ๆ

ถนนที่ไม่มีเกาะกลางถนนจะเรียกว่าทางเดี่ยว โดยไม่คำนึงถึงจำนวนช่องจราจร ทางคู่จะได้รับการแก้ไขในเรื่องความปลอดภัยด้านจราจรทางถนนได้ดีกว่าทางเดี่ยว และมักมีการจำกัดความเร็วที่สูงกว่าด้วย ทางหลวงในบางแห่ง มีทั้งช่องจราจรหลักและช่องจราจรรอง ซึ่งก็คือระบบทางหลักและทางขนาน ออกแบบมาเพื่อให้รับการจราจรได้มากขึ้น และทำให้การเดินทางในทางหลักเป็นไปได้อย่างรวดเร็ว
# ออง เท็ง เชียง
ออง เท็ง เชียง (22 มกราคม พ.ศ. 2479 – 8 กุมภาพันธ์ พ.ศ. 2545) เป็นนักการเมืองชาวสิงคโปร์ นักธุรกิจ และสมาชิกพรรคกิจประชาชน เป็นประธานาธิบดีคนที่ 5 แห่งประเทศสิงคโปร์และมาจากการเลือกตั้งครั้งแรก เขาดำรงตำแหน่งเป็นระยะเวลา 6 ปีตั้งแต่ 1 กันยายน พ.ศ. 2536 ถึง 31 สิงหาคม พ.ศ. 2542
# เสี่ยวผิงกั่ว
เสี่ยวผิงกั่ว (พินอิน: Xiǎopíngguǒ; "แอปเปิลน้อย") เป็นผลงานเพลงของชอปสติกส์บราเธอส์   (筷子兄弟) นักร้องดูโอของจีนแผ่นดินใหญ่ ประกอบไปด้วย เซี่ยว ยัง (肖央) และหวัง ไท่ลี่ (王太利) เป็นเพลงประกอบภาพยนตร์ตลกล้อเลียนเรื่อง Old Boys: The Way of the Dragon  (老男孩之猛龙过江)  ที่ประสบความสำเร็จ และเป็นที่รู้จักอย่างมากในฐานะเพลงประกอบ ที่กลายเป็นเพลงที่ได้รับความนิยมสูงสุดในจีนเมื่อปี ค.ศ. 2014 จนกลายเป็นอินเทอร์เน็ตมีม ที่มีการนำไปเต้นตามต่าง ๆ มากมาย เช่น แฟลชม็อบ และได้รับความนิยมจากผู้มีชื่อเสียงหลายคน เช่น เจย์ โจว รวมถึงหน่วยงานระดับชาติ เช่น กองทัพปลดปล่อยประชาชน

โดยเพลงนี้ได้เผยแพร่มิวสิกวิดีโอออกมาในวันที่ 29 พฤษภาคม โดยมีเนื้อหาล้อเลียนอาดัมกับเอวา ได้รับความนิยมอย่างสูงจนกระทั่งได้รับรางวัลอเมริกันมิวสิกอะวอร์ด ที่สหรัฐอเมริกาด้วย และได้ยังมีการแปลงเป็นภาษาต่าง ๆ เช่น เป็นเพลงเค-ป๊อป โดย ที-อารา ซึ่งซินซาดงไทเกอร์อำนวยการผลิต โดยในท่อนแยกยังมีเนื้อเดิมซึ่งเป็นภาษาจีนกลางอยู่ และยังได้ชอปสติกส์บราเธอส์มาร่วมแสดงในมิวสิกวิดีโอด้วย โดยมิวสิกวิดีโอถูกถ่ายทอดออกมาในรูปแบบตลก สมาชิกที-อาราทั้ง 4 คน ได้แก่ อึนจ็อง, ฮโยมิน, คิวรี และจีย็อน สวมใส่ชุดวอร์มสีเหลืองสด ซึ่งเป็นชุดแบบเดียวกับของบรูซ ลี ที่แต่งในภาพยนตร์กังฟูเรื่อง  Game of Death ในปี ค.ศ. 1972 พร้อมกับสวมแว่นตากรอบใหญ่ แต่งหน้าและทำผมแบบแปลก ๆ ซึ่งถือเป็นเพลงแรกที่มีการแปลงเนื้อจากภาษาจีนของวงการเค-ป๊อป รวมถึงมีการแปลงเป็นภาษาไทยด้วย
# รายชื่อท่าอากาศยานในประเทศเวียดนาม
thumb|ท่าอากาศยานนานาชาติโหน่ยบ่าย
thumb|ท่าอากาศยานนานาชาติเตินเซินเญิ้ต

ด้านล่างนี้คือ รายชื่อท่าอากาศยานในประเทศเวียดนาม จัดกลุ่มตามประเภทและจัดเรียงตามสถานที่ตั้ง ท่าอากาศยานในประเทศเวียดนามมีการจัดการและดำเนินการโดยบรรษัทท่าอากาศยานเวียดนาม

 รายชื่อท่าอากาศยาน 
 สถานที่ตั้ง ICAO IATA ชื่อท่าอากาศยาน พิกัดภูมิศาสตร์ ท่าอากาศยานนานาชาติ เกิ่นเทอ VVCT VCA ท่าอากาศยานนานาชาติเกิ่นเทอ  จูลาย VVCA VCL ท่าอากาศยานนานาชาติจูลาย  ด่าหลัต VVDL DLI ท่าอากาศยานนานาชาติเลียนเคือง  ดานัง VVDN DAD ท่าอากาศยานนานาชาติดานัง  ไฮฟอง VVCI HPH ท่าอากาศยานนานาชาติก๊าตบี  ฮานอย VVNB HAN ท่าอากาศยานนานาชาติโหน่ยบ่าย  นครโฮจิมินห์ VVTS SGN ท่าอากาศยานนานาชาติเตินเซินเญิ้ต  เว้ VVPB HUI ท่าอากาศยานนานาชาติฟู้บ่าย  ญาจาง VVCR CXR ท่าอากาศยานนานาชาติกามซัญ  ฟู้โกว๊ก VVPQ PQC ท่าอากาศยานนานาชาติฟู้โกว๊ก  ท่าอากาศยานในประเทศ บวนมาถ็วต VVBM BMV ท่าอากาศยานบวนมาถ็วต  ก่าเมา VVCM CAH ท่าอากาศยานก่าเมา  โกนด๋าว VVCS VCS ท่าอากาศยานก๋ออ๊ง  เดียนเบียนฟู VVDB DIN ท่าอากาศยานเดียนเบียนฟู  ด่งเฮ้ย VVDH VDH ท่าอากาศยานด่งเฮ้ย  เปล็ยกู VVPK PXU ท่าอากาศยานเปล็ยกู  กวีเญิน VVPC UIH ท่าอากาศยานฝู่ก๊าต  สักซ้า VVRG VKG ท่าอากาศยานสักซ้า  เซินลา VVNS SQH ท่าอากาศยานหน่าสาน  ตวีฮหว่า VVTH TBB ท่าอากาศยานดงต๊าก  วิญ VVVH VII ท่าอากาศยานวิญ  หวุงเต่า VVVT VTG ท่าอากาศยานหวุงเต่า  ท่าอากาศยานทหาร / ฐานทัพอากาศ บั๊กซาง VVKP  ฐานทัพอากาศแก๊ป  เบียนฮหว่า   ฐานทัพอากาศเบียนฮหว่า   ด่าหลัต VVCL  ท่าอากาศยานกามลี  ฮานอย (ห่าเต็ย)   ฐานทัพอากาศฮหว่าหลัก  ฮานอย VVGL  ฐานทัพอากาศซาเลิม  ไฮฟอง VV03  ท่าอากาศยานเกี๊ยนอาน  ญาจาง VVNT NHA ฐานทัพอากาศญาจาง  เหงะอาน   สนามบินอัญเซิน  ฟานซาง VVPR PHA ฐานทัพอากาศฟานซาง  ทัญฮว้า   ฐานทัพอากาศทัญฮว้า  เจื่องซา   สนามบินเจื่องซา  เอียนบ๊าย   ฐานทัพอากาศเอียนบ๊าย  โครงการท่าอากาศยาน ด่งนาย   ท่าอากาศยานนานาชาติล็องถั่ญ  หลั่งเซิน   ฐานทัพอากาศหลั่งเซิน  กว๋างนิญ   ท่าอากาศยานนานาชาติกว๋างนิญ  ท่าอากาศยานในอดีต ฟู้โกว๊ก VVPQ PQC ท่าอากาศยานเซืองดง  เบ๊นแจ   สนามบินเบ๊นแจ  เบียนฮหว่า   สนามบินซวนหลก  บิ่ญถ่วน   สนามบินฟานเที้ยต  เกิ่นเทอ   ฐานทัพอากาศบิ่ญถวีเปลี่ยนแปลงเป็นท่าอากาศยานจ่าน้อก  ดั๊กลัก   ท่าอากาศยานอานเค  ฮานอย   สนามบินบักมาย  ล็องอาน   สนามบินเตินอาน  กว๋างจิ   สนามบินดงห่า  เต็ยนิญ   สนามบินเต็ยนิญตะวันตก  จ่าวิญ   ท่าอากาศยานจ่าวิญ  หวิญล็อง  XVL สนามบินหวิญล็อง  เลิมด่ง   สนามบินบ๋าวหลก  เลิมด่ง   สนามบินหลกฟ้าต  บิ่ญเซือง   สนามบินฟู้เหล่ย
# ปืนนกไส้
ปืนนกไส้  หรือ กี่นกไส้ หรือ หญ้าก้นจ้ำขาวปืนนกไส้ - อุทยานธรรมชาติวิทยาสิรีรุกขชาติ - Mahidol University เป็นวัชพืชในวงศ์ทานตะวัน (Asteraceae) มีถิ่นกำเนิดในทวีปอเมริกา เป็นไม้ล้มลุกอายุปีเดียว สูงได้ถึง 1 เมตร ลำต้นเป็นสัน ใบเป็นใบประกอบขนนกชั้นเดียว มี 3 ใบย่อย แผ่นใบรูปไข่ ปลายใบแหลม ขอบใบหยัก ดอกออกเป็นช่อกระจุกแน่นที่ปลายยอดและซอกใบ ก้านช่อดอกยาว วงใบประดับมี 2 ชั้นแยกกัน ดอกวงนอกมีกลีบดอกรูปลิ้นสีขาวไม่สมบูรณ์เพศ ดอกวงในเป็นดอกสมบูรณ์เพศ มีกลีบดอก 5 กลีบเชื่อมติดกันเป็นหลอดสีเหลือง เกสรเพศผู้สีน้ำตาล เกสรเพศเมียสีเหลืองปลายแยกเป็น 2 แฉก ผลเป็นแบบผลแห้งเมล็ดล่อนสีน้ำตาลเข้ม มีแพปพัส (กลีบเลี้ยงลดรูป) เป็นหนามสั้น 2 อันE-Herbarium (eherb) - ข้อมูลของ ปืนนกไส้

ปืนนกไส้มีสรรพคุณต้านเชื้อจุลินทรีย์ แก้อักเสบ ขับปัสสาวะ ห้ามเลือดและรักษาไข้มาลาเรียได้Vegetables by G. J. H. Grubben

 ระเบียงภาพ
# โคตรคน ทีมเอ็กซ์เพนเดเบิ้ล
โคตรคน ทีมเอ็กซ์เพนเดเบิ้ล  เป็นภาพยนตร์โลดโผนลำดับที่ 2 ในชุด ดิ เอ็กซ์เพ็นเดเบิลส์ กำกับโดยไซมอน เวสต์ ร่วมเขียนบทและแสดงนำโดยซิลเวสเตอร์ สตอลโลน สมทบด้วยเจสัน สเตธัม เจ็ต ลี ดอล์ฟ ลันด์เกรน ชัค นอร์ริส ฌ็อง-โกลด ว็อง ดาม บรูซ วิลลิส อาร์โนลด์ ชวาร์เซเน็กเกอร์ เทอร์รี ครูวส์ แรนดี โคทัวร์และเลียม เฮมส์เวิร์ท ออกฉายในไทยเมื่อวันที่ 16 สิงหาคม 2012

 เรื่องย่อ 
ทีมเอ็กซ์เพ็นเดเบิลส์ นำโดยบาร์นีย์ รอสได้รับภารกิจให้ไปช่วยดร. โจวและเทรนช์ เมาเซอร์ที่เนปาล หยิน หยาง ลูกทีมคนหนึ่งแยกไปเพื่อพาตัวดร. โจวกลับประเทศจีน

หลังกลับมาที่นิวออร์ลีนส์ บิลลี เดอะ คิด ลูกทีมคนล่าสุดบอกรอสว่าเขาจะลาออกเพื่อไปใช้ชีวิตกับโซเฟีย แฟนสาว ต่อมามิสเตอร์เชิร์ชบังคับให้รอสรับภารกิจตามหาชิ้นส่วนเครื่องบินที่ตกในแอลเบเนีย ทีมเอ็กเพ็นเดเบิลส์พร้อมด้วยแมกกี ชาน ผู้เชี่ยวชาญเฉพาะทางเดินทางไปแอลเบเนียเพื่อตามหาชิ้นส่วน แต่กลับถูกกลุ่มทหารรับจ้างของฌ็อง วิเลนซุ่มโจมตี วิเลนจับบิลลีเป็นตัวประกันเพื่อแลกกับชิ้นส่วนที่ทีมพบ แต่เมื่อทีมให้ชิ้นส่วน วิเลนกลับฆ่าบิลลีและหลบหนีไป ทีมฝังศพบิลลีและประกาศจะล้างแค้นวิเลน

แมกกีบอกทีมว่าชิ้นส่วนที่วิเลนได้ไปคือคอมพิวเตอร์ที่ระบุตำแหน่งพลูโตเนียม 5 ตันในเหมืองร้างของโซเวียต วิเลนตั้งใจจะรวบรวมมันและนำไปขาย ทีมเอ็กซ์เพ็นเดเบิลส์ตามสัญญาณไปที่บัลแกเรีย เช้าวันต่อมา ทีมถูกทหารรับจ้างและรถถังของวิเลนโจมตี แต่บุ๊กเกอร์ เพื่อนเก่าของรอสมาช่วยทัน บุ๊กเกอร์บอกทีมว่าใกล้ ๆ มีหมู่บ้านที่ต่อต้านวิเลนอยู่ก่อนจะแยกไป ในขณะเดียวกัน วิเลนและเฮกเตอร์ ลูกน้องคนสนิทกำลังรวบรวมพลูโตเนียม

เมื่อมาถึงหมู่บ้าน ทีมเอ็กซ์เพ็นเดเบิลส์พบกลุ่มผู้หญิงติดอาวุธเพื่อป้องกันตนเองจากพวกวิเลน เนื่องจากวิเลนมักจะพาตัวชาวบ้านไปทำงานที่เหมืองจนเสียชีวิต ต่อมาทีมได้สู้กับทหารรับจ้างของวิเลนอีกครั้ง และใช้เครื่องบินถล่มที่ตั้งของวิเลน ทีมเข้าไปช่วยชาวบ้านในเหมือง แต่ถูกวิเลนระเบิดปิดทางไว้ข้างใน

ทีมเอ็กซ์เพ็นเดเบิลส์และชาวบ้านออกจากเหมืองได้หลังมิสเตอร์เชิร์ชและเมาเซอร์มาช่วย ทีมเอ็กซ์เพ็นเดเบิลส์ มิสเตอร์เชิร์ชและเมาเซอร์ตามวิเลนไปที่สนามบินและร่วมกับบุ๊กเกอร์สู้กับทหารรับจ้างของวิเลน คริสต์มาส ลูกทีมคนหนึ่งได้ใช้สนับมือสู้กับเฮกเตอร์และสังหารเขาส่วนรอสและวิเลนแยกไปสู้กันตัวต่อตัว ก่อนที่วิเลนจะถูกรอสสังหาร

หลังเหตุการณ์ทั้งหมด มิสเตอร์เชิร์ชให้เครื่องบินแก่รอสแทนลำเก่า ก่อนจะแยกไปกับแมกกี เมาเซอร์และบุ๊กเกอร์ ที่ปารีส โซเฟียพบกล่องบรรจุเงินและจดหมายของบิลลี ทีมเอ็กซ์เพ็นเดเบิลส์ขึ้นเครื่องบินและดื่มไว้อาลัยให้บิลลี

 นักแสดง 
 ซิลเวสเตอร์ สตอลโลน รับบท บาร์นีย์ รอส
 เจสัน สเตธัม รับบท ลี คริสต์มาส
 เจ็ต ลี รับบท หยิน หยาง
 ดอล์ฟ ลันด์เกรน รับบท กันเนอร์ เจนเซ่น
 ชัค นอร์ริส รับบท บุ๊กเกอร์
 ฌ็อง-โกลด ว็อง ดาม รับบท ฌ็อง วิเลน
 บรูซ วิลลิส รับบท มิสเตอร์เชิร์ช
 อาร์โนลด์ ชวาร์เซเน็กเกอร์ รับบท เทรนช์ เมาเซอร์
 เทอร์รี ครูวส์ รับบท เฮล ซีซาร์
 แรนดี โคทัวร์ รับบท โทล โรด
 เลียม เฮมส์เวิร์ท รับบท บิลลี เดอะ คิด
# รุ่งโรจน์ อุปถัมภ์โพธิวัฒน์
รุ่งโรจน์ อุปถัมภ์โพธิวัฒน์ ผู้ก่อตั้งและผู้บริหารค่ายเพลงสมอลล์รูม (Smallroom Bangkok Pop Music Label) เป็นบริษัทค่ายเพลงในไทยที่ประกอบธุรกิจทั้งทางด้าน เพลงโฆษณา และเพลงของศิลปินในสังกัด

 ประวัติ 
รุ่งโรจน์ อุปถัมภ์โพธิวัฒน์ (ชื่อเล่น: รุ่ง) เกิดเมื่อวันที่ 6 เมษายน 2515 จบการศึกษาคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง รุ่งโรจน์ได้ทำวงดนตรีโดยมีชื่อวง วงครับ ทำการบันทึกเสียงอัลบั้มและนำผลงานเดโม่ ส่งไปยังรายการ Radio Active และออกอัลบั้ม "View" ในปี พ.ศ. 2537 แนวเพลงอัลเทอร์นาทิฟ โดยมีสมาชิกทั้งหมด 6 คน ได้แก่ วาสิต มุกดาวิจิตร, รุ่งโรจน์ อุปถัมภ์โพธิวัฒน์, วิโรจน์ เสรีศิริขจร, วีระยศ เตยะราชกุล, วราฤทธิ์ มังคลานนท์ และ สุหฤท สยามวาลา

ต่อมาในปี พ.ศ. 2542 เขาได้ก่อตั้งบริษัท สมอลล์รูม จำกัด ขึ้น เพื่อรับรับทำเพลงโฆษณาแตกมาเป็นเพลงขายเป็นอัลบั้มตามร้านทั่วไป

 ผลงาน 
 ผลงานแต่งเพลง 
เพลง คนที่ยังไม่พร้อม, ช่างมัน - SOMKIAT
เพลง อีกนาน - GENE KASIDIT

 ผลงานกำกับมิวสิกวิดีโอ 
ปี พ.ศ. 2557 - ผู้กำกับ มิวสิกวิดีโอเพลง มาเด้อ ของ THE RICHMAN TOY
ปี พ.ศ. 2557 - ผู้กำกับ มิวสิกวิดีโอเพลง ช่างมัน ของ SOMKIAT
ปี พ.ศ. 2557 - เจ้าของไอเดียและนำภาพยนตร์พริกขี้หนูกับหมูแฮมมาเรียบเรียงใหม่ประกอบ มิวสิกวิดีโอเพลง พบกันใหม่, เพื่อนไม่จริง, เวลาเธอยิ้ม ของ POLYCAT
ปี พ.ศ. 2557 - ผู้กำกับ มิวสิกวิดีโอเพลง ทนไว้ ของ SOMKIAT
ปี พ.ศ. 2558 - ผู้กำกับ มิวสิกวิดีโอเพลง นิสัย ของ SOMKIAT
ปี พ.ศ. 2558 - ผู้กำกับ มิวสิกวิดีโอเพลง ไม่สวยแต่อร่อย ของ THE RICHMAN TOY
ปี พ.ศ. 2558 - ผู้กำกับ มิวสิกวิดีโอเพลง ดูหมา ของ SLUR
ปี พ.ศ. 2558 - ผู้กำกับ มิวสิกวิดีโอเพลง รฟท ของ TWO PILLS AFTER MEAL
ปี พ.ศ. 2558 - ผู้กำกับ มิวสิกวิดีโอเพลง มันเป็นใคร ของ POLYCAT

 รางวัล
# โดเนอส์ชูส
โดเนอส์ชูสดอตโออาร์จี  เป็นองค์การไม่แสวงหาผลกำไรในสหรัฐอเมริกาที่ให้ประชาชนบริจาคเงินเข้าโครงการสร้างห้องเรียนสาธารณะโดยตรง องค์กรก่อตั้งใน ค.ศ. 2000 โดยอดีตครู ชาลส์ เบสต์
# เจเรมี คอร์บิน
เจเรมี เบอร์นาร์ด คอร์บิน  เกิดเมื่อวันที่ 26 พฤษภาคม ค.ศ. 1949 เป็นนักการเมืองชาวบริเตน อดีตหัวหน้าพรรคแรงงานและอดีตหัวหน้าฝ่ายค้าน คอร์บินเป็นสมาชิกสภาผู้แทนราษฎรจากเขต Islington North ตั้งแต่ปี 1983 คอร์บินได้รับเลือกตั้งให้เป็นหัวหน้าพรรคแรงงานเมื่อปี ค.ศ. 2015 หลังจากที่เอ็ด มิลิแบนด์ ลาออก
# บิตช์ไอม์มาดอนน่า
"บิตช์ไอม์มาดอนน่า"  เป็นเพลงของนักร้องอเมริกัน มาดอนน่า จากสตูดิโออัลบั้มที่สิบสาม เรเบิลฮาร์ต (2015) เพลงได้นักร้องรับเชิญเป็นแร็ปเปอร์ชาวตรินิแดด นิกกี มินาจ เพลงแต่งและผลิตโดยมาดอนน่า ดิโพล และนักดนตรีอิเล็กทรอนิกส์ชาวอังกฤษ โซฟี และมีนักแต่งเพลงเสริมอีก ได้แก่ โมเซลลา โทบี แกด แอเรียล เร็ชต์เชด และมินาจ เพลงออกจำหน่ายเป็นซิงเกิลที่สามจากอัลบั้มโดยสังกัดอินเตอร์สโคปเรเคิดส์ในวันที่ 15 มิถุนายน ค.ศ. 2015 พร้อมกับเพลงฉบับรีมิกซ์อีกมากมาย "" มีดนตรีแบบอีดีเอ็มและเวเปอร์เวฟ มาดอนน่าร้องเพลง "บิตช์ไอม์มาดอนน่า" ในเสียงขึ้นจมูกขณะเล่าเรื่องเกี่ยวกับความสนุกต่อเนื่องเพราะเธอคือ "มาดอนน่า" มาดอนน่าแก้ต่างเรื่องการใช้คำว่า "bitch" อย่างฟุ่มเฟือย โดยอธิบายว่าความหมายขึ้นกับบริบท ไม่จำเป็นต้องหยาบคาย